《和程丞游清水岩黄龙山韵·黄龙山》
宋代·王炎

未闻衲子着深功，但见龙孙送好风。
尊宿尚留双塔在，众丘皆让一山雄。
禅关暂到何须住，法窟虽深岂用穷。
若问如如心自在，梦魂不入大槐宫。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。